CELEX: C2006/096/04
Language: et
Date: 2006-04-22 00:00:00
Title: Kohtuasi C-50/06: Euroopa Ühenduste Komisjoni  27. jaanuari 2006.  aasta hagi Madalmaade Kuningriigi vastu

22.4.2006   
            
            
               ET
            
            
               Euroopa Liidu Teataja
            
            
               C 96/3
            
         Euroopa Ühenduste Komisjoni 27. jaanuari 2006. aasta hagi Madalmaade Kuningriigi vastu
   (Kohtuasi C-50/06)
   (2006/C 96/04)
   (Kohtumenetluse keel: hollandi
   Euroopa Ühenduste Komisjon esitas 27. jaanuaril 2006 Euroopa Ühenduste Kohtule hagi Madalmaade Kuningriigi vastu. Hageja esindajad on Maria Condou-Durande ja Rudi Trooster, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tunnistada, et kuna Madalmaade Kuningriik kohaldas Euroopa Liidu kodanike suhtes nõukogu 25. veebruari 1964. aasta direktiivi 64/221/EMÜ (1) välisriigi kodanike liikumise ja elukohaga seonduvate avaliku korra, julgeoleku või tervishoiu seisukohalt õigustatud erimeetmete kooskõlastamise kohta asemel välismaalaste kohta käivat üldist seadusandlust, mis võimaldab süstemaatilise ja automaatse seose loomist süüdimõistmise ja väljasaatmise vahel, siis on Madalmaade Kuningriik rikkunud direktiivist 64/221/EMÜ temale tulenevaid kohustusi;
            
         
               2)
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Madalmaade Vreemdelingenweti 2000 (välismaalaste seadus) artikli 8 lõige e sätestab, et välismaalane tunnistatakse ühenduse kodanikuna seaduslikult Madalmaades elavaks tingimusel, et tema elanikustaatus tugineb eeskirjadele, sh EÜ asutamislepingust tulenevale korrale.
   Üldiselt on enamik Vreemdelingenwet 2000 sätted täielikult kohaldatavad “välismaalaste” suhtes, kusjuures see mõiste hõlmab EL liikmesriigi kodanikke kõnealuse seaduse artikli 11 lõike m kohaselt. Vreemdelingenwetis puudub viide kui selline direktiivile 64/221/EMÜ ja selles direktiivis sisalduvad põhimõtted ei ole kõnealuse seaduse teksti üle võetud. A fortiori ei ole direktiivist 64/221/EMÜ tulenevaid kohustusi selgelt ja ühemõtteliselt sellesse seadusesse üle võetud.
   
      (1)  EÜT L 56, 4.4.1964, lk 850.